Arne tilbringer en kveld med medarbeideren Marit, og blir etter hvert promotert til teknisk sjef på arbeidsplassen, men møter fortsatt motstand. En dag forteller Toril at hun skal skilles fra sin mann Karl, og ønsker derfor at Arne overtar ansvaret for sønnene, noe han setter seg i mot. Han prøver å overtale Eva til å komme tilbake, men mislykkes. Når Evas fødsel nærmer seg velger hun å flytte tilbake, men hun vil ikke ha noe med sin mann å gjøre. Etter fødselen bestemmer paret seg for å bo sammen igjen, og huset blir endelig ferdigbygd. Arnes forhold til sine sønner er fremdeles iskaldt, og en dag brenner hans yngste sønn ned huset, og henger seg i sin mors kjeller. Arne flytter til slutt tilbake til sine foreldres hus med sin nye familie.